Ajuntament d'Alella - El 17 i 18 de desembre tothom està convidat a participar a la Fira de Nadal i el actes de La Marató\nEl 17 i 18 de desembre tothom està convidat a participar a la Fira de Nadal i el actes de La Marató\nL'encesa de llums de Nadal, del 9 de desembre a la Plaça de l'Ajuntament, serà l’inici de les activitats nadalenques que s’organitzen per tal d’afavorir l’activitat comercial i la trobada dels veïns i veïnes del poble. El programa d’activitats té també un marcat caire solidari que es materialitza a través de la recaptació de fons per a La Marató de TV3, que enguany està dedicada a l’ictus i les lesions medul·lars i cerebrals traumàtiques. El cap de setmana 17 i 18 de desembre es concentren el gruix de les activitats a l’entorn de la Fira de Nadal. A més de les tradicionals parades nadalenques, hi haurà moltes altres propostes com el trenet de Nadal —amb inici i final de trajecte al carrer Àfrica i les Heures—, el caga Tió popular, inflables, rocòdrom, tallers, xocolatada, mercat d’intercanvi, concert de corals, espectacles i exhibicions i proves esportives, entre elles la 9a edició del Cros d’Atletisme (www.alella.cat/crosalella). Les entitats i els centres educatius i també sumen esforços per a La Marató organitzant diferents actes per recaptar fons o col·laborant amb les activitats programades per l’Ajuntament.\nEncesa dels llums de Nadal! Concert de la Coral Infantil d’Alella. Xocolatada, neules i cava.\n11 a 12h Pavelló Municipal d’Esports\nInformació publicada el 2 de desembre de 2016


Enric Bartumeu i Baptiste Herbin actuaran al Mercat de Música Viva de Vic - Altaveu el diari digital d'Andorra\nEnric Bartumeu i Baptiste Herbin actuaran al Mercat de Música Viva de Vic\nEl Govern i l'organització de la mostra han signat un conveni de col·laboració que permetrà la participació andorrana en una de les fires de referència del sector musical\n31/05/2022 (13:44 CET)\nEl conveni s'ha signat aquest dimarts. SFGA\nEl Govern i el Mercat de Música Viva de Vic (MMVV) han signat aquest dimarts un conveni de col·laboració gràcies al qual el sector musical andorrà tornarà a participar en una de les fires de referència del sector musical. L’acte de signatura, que s’ha celebrat a la capital osonenca, ha comptat amb la participació de la directora del Departament de Promoció Cultural, Montserrat Planelles, per part andorrana, i del director de l’OFIM, Titi Roca, per part del MMVV.\nPer al Govern l’entesa té per objectiu promocionar internacionalment el sector musical andorrà, exposar-lo a situacions i contextos professionals d’alt nivell per avançar en el procés de professionalització i generar contractacions per a les propostes que s’hi presenten. L’MMVV reuneix professionals de la indústria musical catalana, estatal i internacional; permet fer d’aparador de nous projectes musicals: fomenta la contractació d’espectacles i permet compartir coneixements i experiències entre professionals del sector. D’aquesta manera la fira professional contribuirà a crear nous públics, mercats i oportunitats professionals per a les propostes musicals andorranes.\nEl conveni estipula que la direcció artística de l’MMVV és l’encarregada de seleccionar el projecte andorrà que participa en la programació oficial. Enguany la proposta seleccionada és Kic Barroc & Baptiste Herbin, en el seu format de duet compost per Kic Barroc, nom artístic de l’andorrà Enric Bartumeu, al piano i Baptiste Herbin al saxofon. Bartomeu farà simbiosi amb el prestigiós saxofonista francès per repassar, en format reduït, el primer treball: Mon noM.\nAixí mateix, també s’acorda que hi haurà una delegació de professionals andorrans del sector de la música (segells, representants, programadors) que participaran en les diverses activitats de l’àrea professional de l’MMVV.\nEl ministeri de Cultura assumeix les despeses de desplaçament, allotjament i manutenció a Vic de la proposta seleccionada per l’MMVV per formar part de la programació oficial de l’esdeveniment. Per la seva banda, el Mercat de Música Viva de Vic convidarà els tècnics de cultura i programadors de les administracions públiques andorranes a participar en el projecte LINK, que posa en relació professionals del sector i nouvinguts per acompanyar i explicar el funcionament de l’MMVV, fira de referència en el sector de la música.\nPer la seva banda, el Mercat de Música Viva de Vic acollirà els tècnics i programadors de cultura de les administracions andorranes que vulguin participar en el projecte LINK que s’estrena en aquesta edició. Aquesta iniciativa va dirigida a nous tècnics municipals o als que no han tingut l’oportunitat de participar activament en l’MMVV. L’assessorament el faran un grup reduït de programadors municipals experimentats, que habitualment participen en el Mercat, que els acompanyaran i assessoraran, tant per descobrir noves propostes com per augmentar la xarxa de contactes professionals.


Webinar: Acollir voluntariat europeu des de les entitats ambientals – XCN\nWebinar: Acollir voluntariat europeu des de les entitats ambientals\nFormació on-line dirigida a entitats (associacions i fundacions) amb programes de voluntariat amb interès per presentar-se a la convocatòria de subvencions del Cos Europeu de Solidaritat (propera data límit: 4 de febrer) per tal d’acollir voluntaris i voluntàries d’altres països europeus.\nDijous 5 de novembre d’11h a 13h. Sessió on-line via Zoom.\nSi formeu part d’una entitat ambiental (associació o fundació) amb programes de voluntariat i alguna vegada us heu preguntat com acollir voluntariat europeu, us convidem a participar a la jornada formativa on-line que organitzem el proper dijous 5 de novembre a les 11h.\nAcollir persones voluntàries d’altres països d’Europa a través del Cos Europeu de Solidaritat és una oportunitat per les entitats ambientals per impulsar la interculturalitat, per donar a conèixer els seus projectes per la protecció i defensa de la natura més enllà del propi territori i fomentar relacions amb entitats d’altres països.\nDurant la sessió es donarà a conèixer el Cos Europeu de Solidaritat, el procés de sol·licitud d’un projecte per poder acollir persones voluntàries d’arreu d’Europa, i tot seguit tres entitats compartiran les seves experiències en aquest àmbit: la Fundació Mona, SEO-Birdlife a Riet Vell i la Fundació Emys.\nL’objectiu del webinar és facilitar la informació sobre el procediment a seguir per ser una entitat d’acollida de voluntariat europeu, aclarir dubtes i posar en comú l’interès i les limitacions de les entitats participants, per avaluar possibles propostes i solucions.\nPer participar a la sessió, és necessària inscripció prèvia a través d’aquest enllaç.\n11h – Presentació. Oportunitats d’acollir voluntariat europeu\nSandra Carrera. Xarxa per a la Conservació de la Natura (XCN)\n11.10h – L’European Solidarity Corps i el procés de sol·licitud del projecte\nRamon Closas. Direcció General de Joventut, Generalitat de Catalunya.\n11.45h – Experiències pràctiques:\nFundació Mona, Alba Gómara\nSEO-Birdlife, Sofia Rivaes\nFundació Emys, Montse Casalprim\n12.45h – Torn obert de preguntes\nPodeu descarregar aquí el programa de la jornada.\nPer qualsevol dubte, podeu escriure’ns a scarrera@xcn.cat\nLa jornada compta amb el suport del Departament de Territori i Sostenibilitat de la Generalitat de Catalunya.


Oposición para Subalterns Generalitat Online - OPOSGARVI - Centre d´oposicions on-line i semi-presencial - Laboris\nInicio > Oposiciones > Oposiciones Oposiciones Servicios > Oposiciones Personal subalterno > Oposición para Subalterns Generalitat\nOposición para Subalterns Generalitat\nÚltimes convocatòries: DOCG de 3 de setembre de 2008\nTEMARI de l’agrupació professional del personal funcionari del cos subaltern\nAspectes bàsics del marc normatiu i institucional: Principis generals de la Constitució espanyola. Drets i deures fonamentals dels espanyols. Principis generals de l’Estatut d’autonomia de Catalunya. Competències de la Generalitat de Catalunya. Les institucions de la Generalitat de Catalunya: el Parlament, el president, el Govern. El Síndic de Greuges. La Sindicatura de Comptes, el Consell de Garanties Estatutàries i el Consell de l’Audiovisual de Catalunya.\nL’organització de l’Administració pública: Concepte d’Administració pública. L’organització de l’Administració pública espanyola. L’organització administrativa de la Generalitat. Els departaments de la Generalitat i les seves competències i àrees d’actuació. Estructura organitzativa dels departaments. Organització administrativa del territori a Catalunya.\nL’organització del servei públic: Concepte de servei públic. Indicadors de qualitat i la seva relació amb els procediments de treball. Criteris d’organització i de coordinació. Treball en equip en les activitats de suport. Dinàmica de grup de treball. L’orientació a la ciutadania. L’orientació als resultats.\nEl personal al servei de l’Administració de la Generalitat de Catalunya: Continguts bàsics de la normativa que regula la funció pública de l’Administració de la Generalitat de Catalunya. Estructura. Accés. Formació i promoció. Drets i deures del personal funcionari. Incompatibilitats. Règim disciplinari. Riscos laborals i riscos específics. Protecció de dades de caràcter personal.\nL’actuació de l’Administració: Funció, conceptes bàsics i característiques del procediment administratiu. La funció econòmica de la Generalitat de Catalunya: aspectes bàsics de l’activitat econòmica i de l’ús de recursos.\nAtenció a la ciutadania: Els drets de la ciutadania davant l’Administració. Acollida i informació. La comunicació efectiva de recepció i transmissió d’informació. Els fluxos de comunicació. La recepció ( front office) i la imatge corporativa. Identificar, orientar, adreçar o acompanyar. Protocols d’actuació i normes de seguretat. Nocions bàsiques de protocol.\nProcessos de comunicació interpersonal: L’escolta efectiva. El contingut del missatge en la comunicació interpersonal. Dificultats, barreres i solucions. La comunicació telefònica. La comunicació telemàtica. Elaboració de documents escrits breus: avisos i rètols.\nTractament i gestió de la documentació: Normativa bàsica sobre la documentació administrativa. Documents administratius i tipologia. El registre d’entrada i de sortida de documents: funcions i organització. L’arxiu. Tramitació de correspondència i paqueteria interna i externa. Servei de correus i missatgeria externa.\nÚs i cura de les instal•lacions públiques: La custòdia i vigilància de les installacions. Els protocols d’actuació segons normatives de seguretat i salut laboral. Plans d’emergència d’edificis i instal•lacions. El suport en l’habilitació i en la preparació de sales i instal•lacions per a diferents usos i esdeveniments. Especificitats dels centres docents.\nÚs, cura i control de material i maquinària: Registre i control bàsic de material i equips d’oficina. Material fungible i no fungible. Gestió bàsica d’inventaris. Tipologia, classificació i control d’estocs. Els equips de reproducció, informàtics i d’enquadernació. Mètodes de reproducció: reprografia, multicopista i digitalització. Criteris de seguretat. Criteris de sostenibilitat.


Un incendi ha calcinat aquest dilluns a la tarda unes 30 hectàrees de vegetació agrícola i forestal entre Nalec i Rocafort de Vallbona, a l’Urgell. Els Bombers hi ha treballat amb 26 dotacions (16 terrestres i 10 mitjans aeris) i han donat l’incendi per estabilitzat a les 9 de la nit. També hi havia els Agents Rurals, una ambulància del SEM i una patrulla dels Mossos d’Esquadra, que ha tallat al trànsit la pista forestal que uneix Vallbona amb Nalec per prevenció.\nEls efectius dels Bombers han prioritzat el flanc esquerre, ja que era el que tenia més potencial. En les tasques d’extinció també hi ha participat nombrosos pagesos de la zona llaurant els camps per fer de tallafocs. En fer-se fosc els mitjans aeris s’han retirat i les dotacions terrestres s’han concentrat a la part baixa del flanc esquerre per tancar perímetre.\nEl telèfon d’emergències 112 ha rebut una seixantena de trucades per aquest incendi, ja que tenia una columna de fum molt visible.\nCal recordar que l’any 2016 un incendi va calcinar gairebé 900 hectàrees de massa agrícola i forestal a Vallbona de les Monges, prop de la zona on s’ha originat avui l’incendi. Els veïns recorden amb tristesa i angoixa aquella tragèdia, motiu pel qual avui han sortit tots a col·laborar en les tasques d’extinció.\nUn total de 19 dotacions dels Bombers de la Generalitat (14 terrestres i 5 mitjans aeris) treballen en les tasques d’extinció d’un incendi que afecta una superfície provisional de 10 hectàrees de vegetació agrícola i forestal a Nalec. Els Agents Rurals han informat que es tracta d’un incendi agrícola que ha començat al terme municipal de Sant Martí de Riucorb quan faltaven pocs minuts per les 6 de la tarda.\nEls Bombers de la Generalitat han treballat aquest dilluns en un incendi de vegetació agrícola a Biosca que ha cremat 16,6 hectàrees (16,1 d’agrícoles i 0,5 de forestals) dins l’Espai d’Interès Natural (EIN) del Llobregós. Segons la investigació dels Agents Rurals, l’incendi ha començat al costat de la carretera C-1451 i tot apunta que una cigarreta n’ha estat la causa.\nUna quinzena de dotacions dels Bombers (entre terrestres i mitjans aeris) han treballat en les tasques d’extinció de l’incendi originat al voltant de 2/4 d’1 del migdia. L’incendi ha quedat estabilitzat a les 6 de la tarda.\nAgramunt ha celebrat aquest dilluns la festa de Sant Joan des de la seva vessant més gastronòmica amb la paella popular que té lloc des de fa 36 anys consecutius i de la qual han repartit més de 900 racions.\nLa festa, organitzada pel consistori, ha repetit per quart any consecutiu la seva vessant solidària i enguany ha destinat un 1 euro de cada tiquet a l'Associació de Familiars de Malalts d'Alzheimer de Tàrrega i Comarca. La seva presidenta, Teresa Robert, ha agraït el gest solidari i ha destacat que l'entitat atén a hores d'ara un total de 55 persones.\nDurant tot el matí una trentena de voluntaris s’han encarregat de cuinar dues paelles enormes sota unes altes temperatures que rondaven els 35ºC, cadascuna de 600 racions, al pati de l'Escola de Música. Uns minuts després de les 2 del migdia han començat a repartir les racions entre els nombrosos assistents, que esperaven fent una llarga cua.\nPrèviament s’ha realitzat un minut de silenci en record d'un cuiner històric de la paella de Sant Joan, Paquito Cifuentes, i de Ferran Morell, cap de la Policia Local, que han traspassat recentment. Cal destacar que alguns dels voluntaris que participen en la paella popular ho fan des de la seva primera edició com Tresa Carulla.\nEls ingredients usats per elaborar aquestes dues enormes paelles han estat: 200 kg d'arròs, 100 kg de musclos, 50 kg de llagostins, 50 kg de sípia, 80 kg de costella de porc, 100 kg de tomàquet fregit, 100 kg de ceba, 30 kg de pebrots, 20 kg de pèsols, 25 caps d'all, 50 litres d'oli, 550 litres d'aigua i safrà, julivert i sal.\nCal recordar que el 1982, els escoltes de la demarcació de Lleida / Solsona / Urgell van celebrar una trobada a Agramunt que va reunir més de 600 persones al marge del riu Sió, a l'actual passeig. Els llavors pares dels escoltes d'Agramunt van cuinar una gran paella d'arròs per als assistents.\nDos anys més tard es va decidir repetir l'experiència obrint la festa a tota la població. Es van vendre 800 tiquets i la major part dels assistents es va quedar a dinar al passeig. Des de llavors s'ha anat celebrant la festa de forma contínua, any rere any, el dia de Sant Joan, a excepció del 1985 que es va fer per la revetlla.\nMultitudinària rebuda a Bellpuig a la trentena llarga de ciclistes de la Penya Pedal de la localitat i als seus acompanyants que van portar un any més la Flama del Canigó. De fet, la Penya Pedal de Bellpuig va deixar la Flama a diferents localitats durant el seu llarg trajecte que va començar a Puigverdà.\nEls ciclistes de la Penya Pedal, per la seva part, van rebre la Flama de la mà d’un grup del Centre Excursionista CIM també de Bellpuig, que van ser els encarregats de pujar al Canigó la nit de dissabte per recollir la Flama renovada. L'encarregat d'encendre el peveter va ser l'alcalde de Bellpuig, Jordi Estiarte. Seguidament va tenir lloc la lectura del manifest, escrit per l'expresidenta del Parlament, Carme Forcadell. La festa va seguir amb sopar popular, correfoc amb les Espurnetes Foc Foll acompanyades dels Tabalers Folls i dels dimonis Foc Foll, que també van ser els encarregats d’encendre la foguera de Sant Joan. La revetlla va acabar amb ball a càrrec del grup M'agrada ballar a la plaça 1 de octubre\nLa revetlla de Sant Joan de Tàrrega ha comptat amb una novetat destacada. I és que la capital de l’Urgell ha simulat els pobles del Pirineu i ha organitzat una baixada de falles. Es tracta d’una iniciativa d’Agenta (Agrupació d'Entitats de Tàrrega) que ha reunit una vintena de fallaires els quals després de construir la seva falla en un taller (cada una representava una entitat), han procedit a la baixada des del castell fins a Can Colapi passant pel centre històric. Allí han encès la foguera, acte que ha estat amenitzat amb una actuació de foc del Drac i els Diables BAT.\nLes ‘Falles de Secà’ estaven elaborades amb trossos de teia de pi i de palets reciclats així com amb un tronc de lledoner. Un dels seus impulsors, Llorenç Corbella, ha explicat que per fabricar-les van demanar consell a fallaires de Llesp. Entre els fallaires hi havia tres dones. La iniciativa ha estat valorada molt positivament i l'objectiu és que tingui continuïtat.\nLa baixada de les ‘Falles de Secà’ ha completat la tradicional rebuda de la Flama del Canigó al Pati de la mà dels ciclistes de la Penya Pedal de Bellpuig. L’alcaldessa, Alba Pijuan, ha estat l’encarregada de recollir la Flama, encendre el peveter i llegir el manifest, escrit per l’expresidenta del Parlament, Carme Forcadell. L'acte ha comptat amb una actuació del grup infantil dels Diables BAT i sardanes. A la nit la revetlla de Sant Joan s’ha traslladat a Can Colapi on ha tingut lloc, també com a novetat, un sopar popular seguit de concerts.\nPàgina 1 de 1050


Foto: ACN-Marina Loperena - La presidenta de l'ECAS, Sònia Fuertes, en la presentació d'un informe sobre feminització de la pobresa\nEl conseller ha explicat a ECAS que ja hi ha dos grups de treball en funcionament: un del reglament, que ha de ser la peça clau de la Llei, i un altre de coordinació i treball territorial entre les entitats, el SOC i els serveis socials municipals\nECAS exigeix al Govern que resolgui les “disfuncions” de la Renda Garantida\nEntitats Catalanes d'Acció Social (ECAS) exigeix al Govern que “unifiqui criteris“ per resoldre les sol·licituds de la Renda Garantida. Així ho ha reclamat aquest dijous en un reunió amb el conseller de Treball, Afers Socials i Famílies, Chakir el Homrani, on han presentat un informe en què s'analitza en profunditat les “disfuncions i mancances” que la conselleria està tenint per implementar la prestació amb totes les garanties.\nLa delegació d’ECAS, encapçalada per la seva presidenta, Sònia Fuertes, ha plantejat també qüestions com la lluita contra la pobresa, l’exclusió i les desigualtats, l’acollida dels joves migrants sense referents familiars i el reforç de les polítiques de suport a les famílies, entre d’altres.\nEl conseller el Homrani ha explicat que “la intervenció del 155 ha impossibilitat fer avançar el reglament de la Llei de Renda Garantida”, malgrat que mesos enrere fonts de la conselleria sempre van negar que la intervenció de l'Estat entorpís l'aplicació de l'ajut. A més, ha assegurat que tenen la Renda Garantida “com a prioritat”. “Hem posat en marxa tots els mecanismes per millorar algunes disfuncions que hem detectat”, ha afirmat.\nEn concret, el conseller ha explicat a ECAS que ja hi ha dos grups de treball en funcionament: un del reglament, que ha de ser la peça clau de la Llei, i un altre de coordinació i treball territorial entre les entitats, el SOC i els serveis socials municipals. “Treballem amb la màxima intensitat possible per ajustar la implementació i fer avançar aquest nou dret social conquerit”, ha dit el conseller.\nPer a ECAS, en canvi, tot i que valora “l'esforç realitzat” per engegar la Renda Garantida, “se n’ha fet una interpretació massa restrictiva, amb disparitat de criteris i un alt nombre de denegacions que contradiu l’objectiu de la pròpia norma d’assegurar a tothom uns ingressos mínims per viure dignament”. L'entitat també ha recordat el caràcter “d’emergència social” que va motivar el Ple contra la pobresa que el Parlament va celebrar el 2016 i la Resolució 17/XI del Parlament.\nLa coordinació entre metges del CAP i logopedes, clau per a la detecció precoç d’infants amb autisme\nDefugir la mirada de l’adult, no assenyalar amb el dit i la falta d’expressivitat són alguns dels signes d’alerta que presenta un nadó amb TEA


Govern instal·la un abeurador per a gossos davant de l'edifici administratiu\nEls interns de la Comella han dissenyat i construït aquest nou equipament mitjançant palets de fusta i troncs\nEl director del centre penitenciari, Francesc Tarroch, el fundador de Bomosa, Turi Mora, i el secretari d'Estat d'Agricultura, Marc Rossell, emplenen d'aigua el primer abeurador per a gossos instal·lat davant de Govern\nActualitzada 20/12/2019 a les 13:40\nGovern ha instal·lat aquest matí un abeurador per a gossos davant de l'edifici administratiu, al carrer Prat de la Creu. La iniciativa, que neix de la mà de Bomosa, s'ha fet gràcies a la implicació dels interns de la Comella, que han impulsat el disseny i la construcció d'aquest mitjançant materials reciclats de palets de fusta i troncs. El projecte ha comptat amb la col·laboració del departament d'Agricultura i té com a objectiu potenciar el benestar animal en zones urbanes i transitades.\n#9 Encampadà indignat\nVenga va tampoc ens queixem tant!!! Per una obra q començen i acaben sense gastos extraordinaris jajajaajajajaj el q hem de fer es mes pais, obres socials i tothom a pencar !! Pero clar es evident q a la foto nomes surten qui no te ni puta idea de res, somriure q hem fet un bon acte... venga va començem a construir futur i deixem-nos de histories putos embotits(xoriços)\nScooby Doo va dir..Estic fart de gossos, pixades, cagades, brutícies, olors, bacteris i gossos ... el que faltava a la porta de Govern és un abeurador per a gossos ... es pot ser mes progre?\nEstic amb tu... cansat de la infantil societat del gos....\nHi podéu ficar al costat un dispensador de condóns, per si l'hi ve ganes de f..... a alguna parelleta entre mitg dels pilars!!\nÉs preocupant una societat que té gossos i no fills,els parcs està sent substituts per pipicans.\nDoncs Scooby doo hi ha molta gent que lo que estem farts de gent com tu, de la teva mentalitat i de la teva ignorancia. A tu, pel teu día a día, et molesta molt un abeurador a la porta de Govern?\n#4 EL CAPITÀ ENCIAM\nDavid va dir..Potser pareu de fotre rucades\n#3 Scooby Doo\nEstic fart de gossos, pixades, cagades, brutícies, olors, bacteris i gossos ... el que faltava a la porta de Govern és un abeurador per a gossos ... es pot ser mes progre?\nLes fonts públiques i menys abeuradors per a gossos.\nPotser pareu de fotre rucades


masnouballet.cat | Masnou Inici\nL’escola de dansa Masnouballet és una escola dedicada plenament a la docència i a la difusió de la dansa. Tenim com a objectiu oferir un ensenyament de qualitat, potenciar els valors de la dansa com ara l’esforç, la disciplina, l’autoestima, la responsabilitat i la superació personal. Tot això dins d’un bon ambient on el més important és el respecte i el benestar.\nEscola, Masnouballet, responsabilitat, disciplina, esforc\nNo intento ballar millor que ningú. Jo només tracto de ballar millor que jo”\n- Mykhail Barishnikov.\nL’escola de dansa Masnou Ballet és una escola dedicada plenament a la docència i a la difusió de la dansa.\nSom escola compromesa amb l’excel.lència i els valors humans. Tenim com a objectiu oferir un ensenyament de qualitat i potenciar els valors de la dansa com ara l’esforç, la disciplina, l’autoestima, la responsabilitat i la superació personal.\nPerò sobretot estimem el que fem i acompanyem els nostres alumnes durant la seva formació artística i humana, dins d’un bon ambient on el més important és el respecte i el benestar.\nCarrer Jaume I 5-7, El Masnou (Barcelona)\nTel: 678 917 570 / 930162008\nAquesta escola compleix amb totes les mesures de seguretat i segueix tots els protocols establerts pels departaments d’educació i sanitat.\nCarrer Jaume I, 5-7, El Masnou (Barcelona)\nTel: 678 917 570\nDisseny per luzerta.es


Oriol Puig sortint de la Ciutat de la Justícia després de declarar com a imputat per blanqueig de capitals (3 d'octubre de 2014) / ACN\nBarcelonaLa Comissió d'Afers Institucionals (CAI) ha aprovat la compareixença del director del Servei Meteorològic de Catalunya, Oriol Puig, imputat juntament amb el seu germà Jordi en un presumpte cas de blanqueig de capitals. Tots dos són alhora germans del conseller d'Empresa i Ocupació, Felip Puig. CiU ha estat l'únic grup que ha votat en contra de la sol·licitud de compareixença presentada pel PP a Catalunya. La federació ha assenyalat la comissió d'investigació sobre el frau fiscal com el marc idoni per substanciar-la. Un argument que la resta de grups ha criticat perquè, precisament, van ser els vots de CiU i del PSC els que van evitar que Oriol Puig fos aleshores citat a comparèixer.\nLa confusió entre els portaveus dels grups polítics ha estat evident durant el debat d'aquesta sol·licitud de compareixença, que ha acabat aprovant-se amb els vots a favor de PP, PSC, ICV-EUiA i C's; les abstencions dels diputats d'ERC; i els vots en contra dels representants de CiU.\nEl nom d'Oriol Puig també va ser un dels que es va sotmetre a votació quan es va fixar el pla de treball de la comissió d'investigació sobre frau, evasió fiscal i corrupció política. Aleshores, però, es va rebutjar la compareixença amb els vots en contra de CiU i PSC, les abstencions d'ERC i PPC i els vots a favor d'ICV-EUiA, C's i CUP. Només ICV-EUiA, C's, ERC i CiU han actuat igual que ho van fer el passat mes d'octubre quan es va substanciar la votació a la comissió d'investigació. Els populars, que aquest dimecres eren els defensors de la proposta, aleshores es van abstenir.\nEl cas del PSC ha estat el més curiós. El portaveu socialista, Maurici Lucena, ha criticat durament el grup d'ERC per abstenir-se i ha recordat -erròniament- que els republicans van votar en contra de la compareixença de Puig a la comissió d'investigació. La portaveu republicana, Gemma Calvet, havia defensat prèviament que preferien fer la compareixença en el marc de la comissió d'investigació, però ha negat que Esquerra hagués votat en contra d'aquest nom. "He trobat massa gros el que ha dit Calvet. Si aquesta compareixença es va demanar i no es va aprovar va ser perquè ERC la va impedir", ha defensat Lucena. Minuts més tard i després de comprovar les votacions, Calvet ha demanat la paraula per evidenciar que Lucena s'havia equivocat i que no era ERC sinó el PSC el que va evitar que Oriol Puig fos citat a comparèixer.\nEls germans Oriol i Jordi Puig van declarar davant del jutge el passat mes d'octubre i van negar que els 500.000 euros que havien transferit als seus comptes tinguessin a veure amb el blanqueig de diners. Segons van explicar, un fons d'inversió canadenc volia comprar un local i Jordi Puig hauria actuat d'intermediari a canvi d'una comissió, però, segons ells, tot era plenament legal. El cas està pendent de resolució judicial.\nDurant la reunió de la CAI també s'han aprovat altres compareixences, la majoria de les quals vinculades a l'Oficina Antifrau. ERC, PPC i C's han sol·licitat les explicacions de la directora adjunta de l'oficina, Maite Masià, per presumptes irregularitats en les adjudicacions quan era la directora de l'Institut Català de l'Energia. ERC, ICV, la CUP, C's i PPC ja van mostrar la seva desconfiança quan el Parlament va haver de ratificar el nomenament de Masià com a directora adjunta d'Antifrau (CiU i PSC hi van votar a favor). La compareixença s'ha aprovat amb l'únic vot en contra de CiU.\nLa federació també ha estat l'única en votar en contra de la compareixença de Victor Sagi, administrador de l'empresa Dribbling, beneficiària de nombrosos contractes de l'administració adjudicats a través de l'Institut Català de l'Energia.\nA més, la CAI ha aprovat per unanimitat la compareixença del director de l'Oficina Antifrau, Daniel de Alfonso, que va ser la persona que va confiar en Masià per nomenar-la directora adjunta.\ncompareixença oriol Puig CAI comissió Antifrau blanqueig Parlament de Catalunya


Beneficis i aplicacions en dermatologia i nutrició de l’oli d’oliva?Blog COFB\nEstàs aquí: Inici > Món col·legial > Beneficis i aplicacions en dermatologia i nutrició de l’oli d’oliva?\nA Espanya, l’oli d’oliva ocupa el primer lloc en la cultura culinària i gastronòmica, per les qualitats nutricionals i la tradició d’un país oliver. Entre les moltes propietats beneficioses per a la salut de la dieta mediterrània es pot destacar el tipus de greix que el caracteritza (oli d’oliva, peix i fruita seca), les proporcions en els nutrients principals que guarden les seves receptes (cereals i vegetals com a base de els plats i carns o similars com “guarnició”) i la riquesa en micronutrients que conté, fruit de la utilització de verdures de temporada, herbes aromàtiques i condiments.\nEl decàleg de la Fundación Dieta Mediterránea destaca la importància del considerat “or verd”:\nUtilitzar l’oli d’oliva com a principal greix d’adicció\nAplicació dermatològica: olis d’oliva orgànics formulació biològica\nAquests olis d’oliva verge extra orgànics es formulen anualment per garantir la seva màxima qualitat i el seu nivell constant i equilibrat d’àcids grassos, substàncies antioxidants i antiinflamatorias, que li confereixen la seva acció biològica. Teniu més informació aquí.\nEl pròxim 24 de novembre, es presentaran al COFB, les propietats i beneficis de l’oli d’oliva aplicat en el camp de la dermatologia i de la nutrició, així com el seu paper en la gastronomia.\nQui en parlarà?\nBeneficis i aplicacions en dermatologia, amb Marta Alegre, dermatòloga, cap de Servei de Dermatologia de l’hospital Plató de Barcelona.\nBeneficis i aplicacions en nutrició, amb Anna Paré, farmacèutica, graduada en Nutrició Humana i Dietètica, màster en Nutrició i Alimentació per la UB\nImportància de l’oli a la gastronomia, amb Pere Castells, químic i investigador expert en cuina i ciència, col·laborador de Gastrocultura Mediterrània\nModeraran l’acte, Marta Alcalde, vocal de Dermofarmàcia i Productes Sanitaris, i Anna Bach, vocal d’Alimentació i Nutrició, ambdues del COF de Barcelona.\nINSCRIU-TE! (farmacèutics col·legiats, via intranet col·legial)\nAlimentació i nutrició Dermofarmàcia dieta mediterrània oli oli d'oliva


Nova actualització de la incidència del Coronavirus pels pobles de la Safor - Diari Serpis\nNova actualització de la incidència del Coronavirus pels pobles de la Safor\nL’última actualització de coronavirus a la Safor deixa dades esperançadores, ja que s’ha produït una sensible baixada, passant de 337,40 a 309,48 contagis per cada 100 mil habitants en els últims 14 dies.\nPràcticament la millora ha sigut per a la majoria dels pobles de la Safor, ja són 22 municipis els que estan per davall de la mitjana de la Comunitat Valenciana que està en 284,27 contagis.\nSignificatives són les millores de les poblacions de Bellreguard i Xeraco, que han passat de 303 i 371 respectivament a 217 i 282.\nUna altra de les novetats d’aquesta actualització és que el municipi de Beniflà ha tingut el primer positiu des de l’inici de la pandèmia, quedant només que Guardamar de la Safor com únic poble sense cap cas des de l’inici de la pandèmia.\nPer damunt de la mitjana de la Comunitat Valenciana només hi ha 9 municipis: Benirredrà amb una incidència de 2638, Ròtova 1004, Tavernes 558, Daimús 417, Benifairó 381, lloc Nou 366, El Real de Gandia 365, Gandia 332 i Almoines 289,98, aquest últim municipi molt prop de la mitjana de la Comunitat.\nFins a 6 municipis no tenen cap incidència en els últims 14 dies: Guardamar de la Safor, Almiserà, Palmera, Castellonet, Potries i Rafelcofer.\nEn menys de 100 contagis per cada 100 mil habitants estan els municipis de Piles, Xeresa, La Font d’en Carrós i l’Alqueria de la Comtessar\nEntre 100 i 200 contagis es troben Beniarjó, Simat, Vilallonga, Oliva, Palma de Gandia.\nArticle anteriorGandia rep la visita d’un periodista de National Geographic\nArticle següentVerdcel actua a la Marquesa


Blog de Solucions Geogràfiques: 2014\nSOLUCIONS, BALANÇ DEL PRIMER ANY\nFa tot just un any iniciàvem la aventura d’engegar un projecte nou que ens feia molta il·lusió.\nAquest primer any de funcionament de Solucions ens ha ajudat a donar-nos a conèixer. Serien incomptables les reunions, mails i trucades realitzades per tal d’explicar el nostre projecte i les nostres propostes.\nTanmateix la nostra presència a les xarxes socials s’ha consolidat i hem aprofitat aquesta oportunitat per tal de fer difusió de les nostres actuacions. En aquest sentit cal donar les gràcies als més de 1060 followers en Twitter, 381 seguidors de Facebook, els més de 1700 contactes de Linkedin, els més de 200 d’Instagram i el gairebé mig centenar de Google Plus.\nIniciàvem el segon trimestre del 2014 inaugurant la nostra primera seu oficial: El Despatx número 8 del Centre de Promoció Empresarial, al Carrer Tres Creus 236 de Sabadell. Sincerament ens ha ajudat a consolidar-nos i a adonar-nos de que la nostra proposta ja estava en marxa i anava de debò.\nEns sentim molt satisfets dels projectes on hem col·laborat durant aquest primer any de vida. A tall d’exemple dels més destacats destacaríem l’Inventari Georeferenciat de l’Arbrat de Calafell, l’estudi de senyalització dels accessos al Polígon de Can Milans a Montcada i Reixac, les enquestes de Mobilitat al centre urbà d’Argentona o el mapa de les empreses de Gestió de Recursos Energètics fet en col·laboració amb Promoció Econòmica de l’Ajuntament de Sabadell. Cal afegir també diversos informes pericials encarregats per advocats on hem resolt principalment diferències entre inscripcions registrals de finques i la seva realitat cadastral.\nJa al nostre primer any hem tingut la presència de dues becaries de la Universitat Autònoma de Barcelona, la Sara i la Judit, que han pogut realitzar els seus treballs vinculats als seus Màster en col·laboració amb Solucions.\nHem acabat l’any figurant com a membres de l’Associació Catalana de Perits Judicials, on el José Ruiz és el membre 436, a l’apartat de Llicenciats en Geografia. Considerem aquesta com una porta interessant que ens pot permetre ampliar el nostre ventall de serveis.\nEl nostre desig de cara a 2015 és el de mantenir i consolidar els contactes realitzats per tal de fructificar en nous projectes que ens permetin créixer mútuament.\nPublicat per Solucions Geogràfiques a 12:07 Cap comentari:\nVAT-MAP, Com visualitzar espais degradats per fer-ne difusió de la seva restauració\nL'equip de Solucions ha posat en marxa un projecte per fer visibles tots aquells espais que nosaltres anomenem VAT (Valor Afegit al Territori) amb la voluntat de fer notòria la necessitat de recuperar-los engegant projectes transversals de cohesió territorial.\nPer aquest motiu a la nostra pàgina web hem obert una pestanya que hem anomenat VAT-MAP per tal d'anar incorporant tots aquells espais que nosaltres coneguem de primera mà o els nostres seguidors ens facin arribar.\nLa voluntat per part de Solucions és per una banda la d'aconseguir un important ressó per tal de recollir i visualitzar aquests espais i d'altra banda, la de constituir grups de treball multidisciplinars (Geògrafs, Arquitectes, Arqueòlegs, Historiadors, etc.) que en funció del cas facin propostes estratègiques per la seva recuperació, rehabilitació i posada en marxa sempre sota paràmetres de sostenibilitat ambiental i territorial.\nAquí us deixem el link per tal que li feu una ullada: http://solucionsgeografiques.info/mapa-vat/\nEls espais que incorpora Solucions els hem pintat amb el nostre color corporatiu (taronja) i els que ens han facilitat els nostres seguidors ho hem fet de color verd.\nUn exemple d'espai VAT l'hem tret d'aquest interessant article aparegut a La Vanguardia: http://www.lavanguardia.com/local/lleida/20141002/54415578624/estacion-pla-vilanoveta-lleida.HTML\nEsperem les vostres suggerències, comentaris i aportacions sobre els Espais VAT del nostre VAT-MAP.\nPublicat per Solucions Geogràfiques a 16:07 Cap comentari:\nPublicat per Solucions Geogràfiques a 10:06 Cap comentari:\nPublicat per Solucions Geogràfiques a 17:28 Cap comentari:\nSolucions. Propostes de gestió de grans finques i patrimonis rústics\nEls Geògrafs i les Geògrafes treballem en temes relacionats amb el territori i sobretot som especialistes en localitzar, descriure i explicar el perquè de la situació exacta dels elements en el territori. Som experts en descriure’l des d’una perspectiva històrica però també actual i quantificada.\nDe la nostra experiència i els nostres contactes ens han arribat consultes de propietaris que, per exemple, reben una herència d’un familiar directe d’uns terrenys que ni tan sols saben on son, ni tenen el temps ni els coneixements per treure un partit i rendiment a aquestes noves propietats. Generalment son casos procedents d’herències, subhastes o compres que necessiten de l’assessorament de tècnics que coneguin profundament el territori i les possibilitats que ofereix. La nostra feina, en un primer moment, consisteix en delimitar exactament els límits de les propietats i, a partir d’aquí fer una profunda i detallada diagnosi de les opcions que s’hi podrien desenvolupar en funció de les característiques urbanístiques, sòcio-demogràfiques, físiques, etc. de l’emplaçament de les finques.\nEn definitiva les propostes de Solucions van més enllà del treball merament físic de localitzar i catalogar uns terrenys o finques, ja que s’enquadra en una tasca multidisciplinar on cada projecte es tractat autònomament i amb la cura i detall propi de professionals que estimem la nostra feina i el nostre territorio.\nPublicat per Solucions Geogràfiques a 14:11 Cap comentari:\nPublicat per Solucions Geogràfiques a 16:30 1 comentari:\nPer la nostra feina és interessant remarcar que cadascun dels elements, ja siguin punts, línies o polígons poden tenir múltiples atributs (característiques, en definitiva una base de dades) és a dir, un punt que defineix un arbre pot dir-nos a la vegada quina espècie es, la seva mida, la seva amplada, ... i evidentment les coordenades de la seva localització.\nPublicat per Solucions Geogràfiques a 22:44 Cap comentari:\nTenim la ubicació del nostre despatx a la web de Solucions Geogràfiques\nAvui hem actualitzat la web de Solucions i a l'apartat de contacte pots trobar un mapa amb la ubicació exacta del nostre despatx.\nEsperem que us agradi aquesta novetat.\nPublicat per Solucions Geogràfiques a 17:15 Cap comentari:\nPublicat per Solucions Geogràfiques a 16:32 Cap comentari:\nIniciem una sèrie d’entrevistes als membres de Solucions per tal que tothom ens pugui conèixer una mica millor, i poder reflexionar sobre el mon de la GeoInformació. Aquesta és la transcripció de la primera xerrada amb José Ruiz.\n1.- En quin moment us va interessar la Informació Geogràfica?\nDes de petit sempre m’han agradat els mapes. Recordo els interminables viatges a principis dels ‘80s a Andalusia amb un mapa a la mà i resseguint els pobles per on passàvem.\n2.- Quina és la teva titulació acadèmica?\nSoc llicenciat en Geografia per la UAB i Màster en Gestió de Sistemes d’Informació Geogràfica per la UdG.\n3.- Quina és la importància avui en dia de la Informació Geogràfica?\nVivim en una societat on conèixer que succeeix i sobretot on succeeix té un valor fonamental. Gairebé totes les nostres activitats més quotidianes succeeixen en l’espai: Vivim en una adreça determinada, ens desplacem a la feina en una línia de bus, hi treballem en la ciutat veïna, anem a comprar a un mercat on hi venen els productes que més ens agraden, ...\n4.- Per que és la GeoInformació una eina estratègica?\nConsiderem que conèixer les característiques del territori, on s’ubiquen els clients de la teva empresa, els veïns de la teva ciutat, ... son elements claus per a empresaris, institucions, polítics que han de prendre decisions transcendentals que tenen una incidència directa sobre el territori. Si volem parlar de ciutats intel·ligents, si volem optimitzar la despesa pública en aquelles inversions més necessàries pels ciutadans ens cal poder conèixer tot el conjunt de variables que hi intervenen sobre el territori.\n5.- En quins sectors d'activitat hi te una especial incidència?\nTradicionalment el sector públic ha estat el nostre target principalment, degut a la seva tasca com a gestor de l’espai públic. Avui en dia intentem omplir el ventall tant com sigui possible a totes aquelles iniciatives privades on la variable espacial és un element central de l’anàlisi. Fem projectes amb cellers per tal d’organitzar tota la informació geogràfica (des de parcel·les cadastrals, registrals fins a tipus de sols pendents, orientacions, passant per variables climàtiques com precipitació, humitat, ...) de que disposen i poder vincular-ho així amb temes de producció. El resultat final és disposar de tota aquesta informació ordenada i sistematitzada per tal de millorar processos i maximitzar beneficis.\n6.- Com proposa Solucions Geogràfiques tractar la Informació Geogràfica?\nEn un primer moment el que proposem es realitzar una diagnosi complerta per conèixer l’estat de la Informació Geogràfica disponible pel client i així veure quines son les possibles mancances i potencialitats a desenvolupar pels nostres tècnics. A partir d’aquí el que pretenem es incorporar totes aquelles variables territorials, que d’acord amb el client suposin una millora en la seva gestió diària. Un cop disposem de totes les variables el que cal moltes vegades es creuar diverses capes d’informació, fet que dona un valor afegit molt notable a les dades disponibles, és a dir, si, per exemple, disposem de una capa d’informació amb tot l’arbrat viari d’un municipi, i en un altre capa disposem dels fanals d’aquest municipi es pot comprovar en quin punt hi ha conflictes entre tots dos elements.\n7.- Que aporten els Sistemes d'Informació Geogràfica en el tractament de la GeoInformació?\nEls GIS son la eina més potent per poder analitzar la informació geogràfica permetent la combinació de capes i l’anàlisi d’aquestes. Permet l’edició, visualització, anàlisi i sortida cartogràfica de la GeoInformació.\n8.- Podeu donar exemples sobre els que hi esteu treballant o en projecte?\nAquest mes de Juny de 2014 hem acabat l’inventari georeferenciat de l’arbrat viari de Calafell (Baix Penedès) definint conjuntament amb l’ajuntament aquelles variables que volien ser definides en aquest inventari, com per exemple la espècie de l’arbre, el seu perímetre, el carrer, l’estat fitosanitari, si era un arbre catalogat, ... Considerem que aquest inventari amb un important treball de camp al darrera és la única forma de tenir una imatge real i exacta de la situació actual d’aquest element (l’arbrat) urbà en concret.\n9.- Quin valor afegit pot aportar la visió dels Geògrafs en el tractament de la Informació Geogràfica?\nEls Geògrafs habitualment tenim una visió global del territori, fet que ens capacita com a un dels tècnics més adients per al tractament de la GeoInformació i la posterior explotació i anàlisi de les dades. Creiem que avui dia hi ha accés a multitud de dades que analitzades d’una forma seriosa i detallada poden ajudar molt, tant a institucions públiques com privades.\nPublicat per Solucions Geogràfiques a 16:48 Cap comentari:\nBALANÇ SEGON TRIMESTRE 2014\nEl primer que podem dir del Balanç del segon trimestre de l’any 2014 per a Solucions Geogràfiques és que ha estat un Trimestre amb molta activitat i força satisfactori. Han ocorregut moltes coses i aquí n’explicarem les més destacades per a nosaltres:\nEn primer lloc cal destacar que ja tenim una seu física: El despatx número 8 del Centre de Promoció Empresarial del Vapor Llonch de Sabadell. Aquest fet ens ha ajudat molt a organitzar-nos i estructurar millor la nostra feina.\nCal fer esment també dels projectes que hem anat portant endavant durant aquests tres mesos, on per sobre de tot destacaríem l’inventari Georeferenciat de l’arbrat de Calafell, que tot just acabem de finalitzar. També hem fet diversos peritatges per a advocats on hem delimitat els límits cartogràfics de finques registrals que a partir de la seva descripció no quedava gaire definit.\nUn altre fet important es que durant gairebé dos mesos Sara González Pérez ha fet les pràctiques del Màster d’Estudis Territorials i de la Població, esdevenint la primera becaria de la historia de Solucions Geogràfiques.\nTambé cal recordar que durant aquests mesos per part de Solucions Geogràfiques han predominat els contactes comercials per tal de donar-nos a conèixer, fet lògic si tenim en compte que tot just es aquest el nostre primer semestre d’activitat. Han sovintejat els contactes amb empreses i administracions per explicar quines son les nostres iniciatives i propostes. Volem agrair el suport que ens van donar el Daniel Pérez i el Jordi Ruiz durant la nostra participació al Sabadell Smart Congress on vam presentar la nostra app UrbanSG, un visor d’elements urbans amb tècniques de Realitat Augmentada.\nPer part nostra volem aprofitar la segona part de 2014 per tal de consolidar el nostre projecte, on les accions comercials esdevenen claus per continuar contactar amb professionals del nostres àmbits, aconseguir que coneguin les nostres iniciatives, com entenem la Geografia i com volem mostrar-nos.\nPublicat per Solucions Geogràfiques a 10:30 Cap comentari:\nPublicat per Solucions Geogràfiques a 23:52 Cap comentari:\nSOLUCIONS A LES XARXES SOCIALS\nL'equip de Solucions vol tenir una presència el més activa possible a diferents xarxes socials per tal de deixar permanentment testimonis de la nostra activitat. Us deixem a continuació un llistat d'on ens podeu seguir:\nEl web de SOLUCIONS: http://solucionsgeografiques.info/\nI per descomptat aquest blog: http://solucionsgeografiques.blogspot.com.es/\nUs animem a seguir-nos i a que contacteu amb nosaltres.\nPublicat per Solucions Geogràfiques a 11:27 Cap comentari:


Claus d'èxit d'una dieta sense carn | Opcions | Consum conscient\nEl vegeterianisme i el veganisme estan a l’alça. Cada vegada més persones eliminen, o redueixen, el consum de carn o de qualsevol proteïna animal. Però els canvis en la dieta tenen implicacions importants en la salut i suposen modificar hàbits molt arrelats. La manca de temps, la falta de coneixements i la pressió de l’entorn poden fer fracassar en el propòsit de seguir una dieta sense carn o amb poca proteïna animal. Les expertes, però, saben com superar aquestes dificultats. El primer pas és no deixar-se portar per modes i tenir clars els motius per fer el canvi.\nPer què limitar el consum de proteïna animal\nLa carn no és un aliment qualsevol. Segons l’Observatori de l’Alimentació de la Universitat de Barcelona “moltes cultures, al llarg de la història, han establert prescripcions al consum de carn. De fet, la majoria de prohibicions i tabús alimentaris es refereixen a la carn“. A més, si bé l’ésser humà és biològicament omnívor, el consum de carn pot variar molt segons la cultura. Així com els inuit, a les regions àrtiques, han tingut una dieta pràcticament carnívora, amb molts pocs vegetals, a l’altre extrem hi ha comunitats, com ara algunes de l’Índia, on la dieta és del tot vegetariana.\nSi bé l’ésser humà és biològicament omnívor, el consum de carn pot variar molt segons la cultura\nPerò el vegeterianisme, tal com l’entenem ara i aquí, neix a l’Europa industrial del segle XIX, vinculat al naturisme. En aquell context, el consum de carn representava l’excés, l’opulència i, en definitiva, el poder. La pràctica del vegeterianisme viu un ascens des dels anys vuitanta del segle passat. Com apunten des de l’Observatori de l’Alimentació, és una tendència que no arriba en la mateixa mesura entre les persones de classe social baixa. Avui dia, està vinculada a tres motius: el respecte als animals, l’alarma per la crisi ambiental i la preocupació per la salut personal.\nAnimalisme. En les darreres dècades, en les societats industrialitzades i allunyades d’una economia de subsistència, ha crescut la sensibilitat cap als animals. El moviment animalista ha agafat força i ha desenvolupat un argumentari que està penetrant en alguns sectors de la població. Entitats com Animanaturalis duen a terme campanyes de sensibilització i pressionen per aconseguir canvis legislatius que protegeixin el benestar i les vides dels animals.\nCrisi ambiental. Les evidències de l’impacte ambiental de la indústria alimentària i l’agument de la presa de consciència de la situació d’emergència climàtica són al darrere de la reducció del consum de proteïna animal de moltes persones.\nSalut. Des de l’Observatori de l’Alimentació recorden el paper de l’Organització Mundial de la Salut en l’augment de la consciència social del risc associat al consum de carn. L’any 2015, aquesta institució va publicar un informe, basat en estudis científics, en què es vinculava el consum d’embotits i certes carns amb diverses malalties, com el càncer. Esther Vives, portaveu del Col·legi de Dietistes-Nutricionistes de Catalunya (CoDiNuCat) subratlla que “la ingesta mitjana de proteïna dels espanyols pràcticament duplica la dosi recomanada. S’observa també una ingesta excessiva pel que fa al consum de productes carnis i deficitària en aliments d’origen vegetal”. Des del Col·legi, també apunten que la carn vermella “aporta greixos de tipus saturat, pel que se n’hauria de limitar el consum”.\nIsabel Celma no menja carn des dels anys setanta. La descoberta del naturisme va ser una revolució vital per a ella i des de llavors ha compartit la seva experiència vegetariana en nombrosos espais i amb la publicació de dos llibres, Viatge nutritiu (amb Montse L. Tolosana) i Viatge saludable. Els temps han canviat des que Celma va decidir prescindir del consum de carn i peix; ara hi ha més informació i també és molt més fàcil trobar restaurants vegetarians, per exemple. Però quan se li pregunta què recomana a algú que comença, els consells de Celma no han variat: proposa no eliminar la proteïna animal d’un dia per l’altre, sinó fer-ho a poc a poc per què el cos s’hi vagi acostumant. També cal augmentar la presència al plat de proteïna vegetal i informar-se sobre la necessitat de suplements de vitamina B12.\nLa informació i l’assessorament sobre les afectacions a la salut també és un aspecte clau per a Neus Elcacho, dietista i mentora de salut i benestar. La seva pràctica li ha permès detectar que sovint les persones interessades en adoptar una dieta vegetariana o vegana tenen dificultats per orientar-se entre tota la informació disponible a Internet. D’aquí la proposta del seu curs en línia al portal Ets el que menges, titulat “Vull ser veggie”.\nCompte amb la salut\nDes del CoDiNuCat subratllen la importància de garantir que el canvi de dieta no serà perjudicial per a la salut. Per això cal buscar l’equilibri nutricional, cosa que vol dir, entre altres coses, menjar cada dia proteïna vegetal completa i assegurar l’aportació de vitamina B12 necessària.\nSense carn no és sinònim de saludable\nUna dieta sense carn, igual que la normal, ha de ser rica en hortalisses. Com també remarca Celma, substituir la carn per aliments processats, per exemple, hamburgueses i frankfurts vegetals, que a més potser han estat elaborats a Alemanya, no és més saludable ni més sostenible. Sovint, aquests preparats pensats per dissimular l’absència de proteïna animal a taula, no aporten la mateixa quantitat de proteïna que el seu “equivalent” càrnic. La recomanació és que, en cas de comprar-ne, es llegeixi bé la composició per saber exactament què contenen. Un altre error habitual quan es comença és augmentar el consum d’hidrats de carboni. Per exemple, no posar carn en uns macarrons i substituir-la per més macarrons.\nD’on treure les proteïnes\nÉs imprescindible assegurar una bona font de proteïna vegetal completa cada dia. És a dir, buscar la manera d’obtenir els aminoàcids essencials que aporten les proteïnes de la carn i el peix. Se’n troben en aliments habituals de la dieta mediterrània, com ara els cigrons, les mongetes seques i el fajol. També a d’altres, com la soja, els azuquis i la quinoa, que no són de proximitat, i el seitan, que si bé es pot elaborar a casa, acostuma a comprar-se ja elaborat.\nA més, quan combinem cereals com l’arròs amb llegums com les llenties, obtenim una proteïna que és equivalent també a la de la carn. Fins no fa gaire es creia que calia ingerir els dos aliments en un mateix àpat, però ara se sap que si es menja una cosa per dinar i l’altra per sopar, l’organisme ho metabolitza igual. Neus Elcacho, però, apunta que en el cas dels infants sí que és necessari que es combinin dins d’un mateix àpat.\nAlerta amb els dèficits de vitamina B12\nLa vitamina B12 s’obté a través del consum de carn, peix, ous, lactis, aliments enriquits i suplements. Al contrari del que es pot llegir a Internet, no està demostrat que hi hagi cap alga que sigui una bona font d’aquesta vitamina. De fet, el CoDiNuCat alerta que n’hi ha que contenen un anàleg de la B12 que pot dificultar l’absorció de la B12 activa, la que necessita l’organisme, i falsejar les analítiques de sang. Segons el Col·legi, els estudis més recents mostren que en persones ovolacteovegetarianes és habitual tenir dèficit d’aquesta vitamina.\nPer això, el CoDiNuCat recomana suplements de vitamina B12 tant en dietes veganes com en les ovolactovegetarianes. De fet, aconsellen suplements o aliments enriquits també en les flexivegetarianes i, fins i tot, en les que es consumeix de forma habitual proteïna animal però amb dosis setmanals baixes. Segons el Col·legi, en aquests darrers casos, la necessitat o no de les aportacions extres de vitamina B12 les hauria de determinar una professional, ja que els requeriments de l’organisme poden variar segons l’edat de la persona o hàbits com el tabaquisme. El que se sap és que fins ara no s’han detectat efectes adversos per un excés de vitamina B12. Quan n’hi ha massa, el cos l’elimina amb l’orina. Els dèficits, en canvi, són difícils de detectar, es poden manifestar de manera sobtada i són un risc greu per a la salut.\nEl CoDiNuCat recomana suplements de vitamina B12 tant en dietes veganes com en les ovolactovegetarianes\nEn qualsevol cas, el CoDiNuCat aconsella fer una primera visita a una professional de dietètica o nutrició especialitzada en aquest tipus de dietes per fer una valoració personalitzada. Per a Elcacho, aquesta primera consulta hauria d’incloure una analítica per veure l’estat de salut i revisar els nivells de vitamina B12, àcid fòlic, vitamina D, ferro i ferritina.\nOrganització del temps i el rebost\nL’alimentació està molt lligada a hàbits quotidians que són difícils d’alterar. Per això, Isabel Celma recomana dedicar un temps a preparar el canvi. Un primer pas és planificar els àpats: d’aquesta manera és més fàcil garantir una dieta equilibrada i organitzar la compra. Pot ser un costum que arreli o una crossa útil fins que s’agafa la pràctica.\nUn aspecte important també és organitzar el rebost i garantir que hi ha sempre varietat de llegum, fruita seca i llavors. Tenir reserves de llenties al congelador o un pot de cigrons cuits reservat per les urgències pot salvar imprevistos. Si bé hi ha plats ràpids, com una amanida o una crema de flocs de civada, el que està clar és que si no es vol caure en menús amb molts processats, com en qualsevol dieta, cal dedicar temps a cuinar.\nUna opció interessant també és congelar llegum en petites porcions que es poden afegir a un amanida o a una sopa. Complements així poden donar alegria a un plat que d’entrada tenia poca gràcia. També serveixen per a fer aquesta funció la fruita seca, les olives o els tomàquets i els bolets desahidratats, que es poden conservar molt temps sense problema.\nAlegries per al paladar\nRenunciar a la proteïna animal implica reduir el ventall d’ingredients, està clar. Però alhora pot significar ampliar el repertori de receptes. Per no caure en la monotonia a taula i acabar desistint, es recomana saber treure tot el suc als aliments d’origen vegetal. Per exemple, saber coure els diversos tipus de llegum, alternar-nos i ampliar horitzons sobre els seus usos. Apuntar-se a un curs, consultar llibres o visitar restaurants especialitzats són bones maneres d’aprendre a introduir varietat al menú.\nEl canvi és una oportunitat per descobrir aliments que no es consumien i altres formes de servir-los. És habitual començar substituïnt el tall de carn del segon per una hambuguesa vegetal processada. Però tot i que se’n troba molta varietat, al final pot semblar que sempre es menja el mateix. En canvi, hi ha moltes maneres de sorprendre el paladar: una paella d’espelta, una truita d’enciam, un flam de fajol amb bolets, una crema de cigrons, un carpaccio de carbassó…


Arran del confinament una antiga entitat nostrada va avançar al dia 15 la paga als jubilats que la hi han domiciliat, quan s’ingressa el 25. Diuen que és per oferir un millor servei i evitar cues en...\nLlagostera: festa virtual\nAquest divendres el repic de campanes, el cercavila i el pregó obriran la festa major de Llagostera que sempre se celebra durant la segona Pasqua, dita també Pentecosta o Pasqua Granada. No em consta...\nLa ‘nova normalitat’\nPeralada, Pedralbes, Sónar i ahir Primavera Sound. Els grans festivals musicals d’estiu abaixen les persianes abans de pujar-les, i es una decisió comprensible davant la incertesa dels dies que vivim...\nSis setmanes que han canviat el món\nHi ha coses que estan passant aquests dies que tenen més transcendència del que pensem. És el cas dels Estats Units que han perdut el lideratge mundial a mans de la Xina que ha guanyat la tercera guerra...\nFeta la llei feta la trampa. La dita és tan clara i antiga com els temps. Amb l’aturada de l’activitat industrial i comercial a causa del confinament, la majoria d’empreses, sense tenir en compte...\nCada dia que passa no deixa de sorprendre’ns com les autoritats espanyoles gestionen (!) la crisi del coronavirus. Es pot dir amb la llengua que es vulgui: estem davant d’un gran problema de salut...\nEn JAP i ‘El Butlletí’\nPer coincidències de la vida dissabte vinent a Llagostera conflueixen dos actes que em fan molt feliç. Al migdia, a la sala municipal de Can Roure, acompanyaré a l’amic Joan Antoni Poch (l’enyorat...\nEls Carbonell: autèntics\nFrancesc Carbonell (Ribes de Freser, 1952), conegut com a Janot, és professor, actor, director, dramaturg, i ara en fase de jubilació activa, més que mai, activista. Pare de Sergi Carbonell (piano,...\nUn gran caràcter cívic\nDurant dos caps de setmana he dedicat unes hores a recollir plàstics i les andròmines més diverses a la Gola del Ter i a la llera del riu al seu pas per Girona. Són unes accions tant modestes com dignes...\nPàgina 7 de 59


Barcelona crea l’Oficina per la Transparència i les Bones Pràctiques - El Digital D Barcelona | Ajuntament de Barcelona\nPublicat el 26/11/2015 a les 12:49 h. Alba Rodríguez\nL’Ajuntament de Barcelona ha creat l’Oficina per la Transparència i les Bones Pràctiques per garantir que la gestió de l’Administració municipal i les seves entitats vinculades i participades es regeixin segons els principis de transparència, els codis de bon govern i el compliment de la legalitat. A més, a través de la Bústia Ètica, els funcionaris i la ciutadania podran denunciar pràctiques corruptes.\nAmb l’Oficina per la Transparència i les Bones Pràctiques, aprovada aquest dijous, 26 de novembre, pel Consell de Govern Municipal, Barcelona tindrà el seu propi portal de la transparència per fer accessible a la ciutadania la informació sobre contractes, convenis, normes municipals i dades econòmiques del consistori. “És una iniciativa que està compromesa amb els valors de l’honestedat i de la transparència, del valor del principi de la prevenció, de control democràtic i de rendició de comptes”, ha afirmat durant la roda de premsa Jaume Asens, tercer tinent d’alcaldia de Drets de Ciutadania, Transparència i Participació.\nL’Oficina per la Transparència i les Bones Pràctiques (OTBP) estarà sota la direcció del gerent municipal de Recursos, Joan Llinares, i estarà formada per una xarxa estable de referents de transparència de l’Ajuntament. Aquesta xarxa la integraran 56 treballadors procedents de l’àmbit funcionarial que actualment treballen per al consistori, amb una formació especialitzada en matèria jurídica, econòmica i de sistemes d’informació. L’Ajuntament de Barcelona farà un retorn públic a la ciutadania a través d’informes específics semestrals i una memòria anual.\nA més, el Govern posa a disposició de la ciutadania una eina de participació, la Bústia Ètica, per comunicar al consistori fets i conductes contraris a la gestió ètica de l’Administració, tant dels treballadors municipals com dels càrrecs electes. Un cop rebuda la comunicació del fet irregular, s’analitzarà i s’actuarà, si cal, per aplicar mesures correctives.\nConsell Assessor per la Transparència\nPer tal de millorar el grau de confiança de la ciutadania envers l’Administració municipal, així com reforçar els canals de participació de la ciutadania, s’ha creat el Consell Assessor per la Transparència. Aquest Consell estarà constituït per un màxim de 12 professionals, entre tècnics municipals i membres reconeguts d’entitats ciutadanes i professionals que treballen per la transparència i la lluita contra la corrupció, els quals no rebran cap remuneració per la seva col·laboració.\nPer ara, els membres que el configuren són: Simona Levi i Sergi Salgado, membres del grup activista Xnet; el periodista i exdiputat de la CUP al Parlament de Catalunya David Fernàndez; Miguel Ángel Mayo, membre de Gestha, Sindicat de Tècnics del Ministeri d’Hisenda, i Enric Pons, membre de la Plataforma Auditoria Ciutadana del Deute (PACD) i de l’Observatori Ciutadà Municipal (OCM).


Grumet exit: Acte de Cloenda del Grumet Èxit\nPer això, cal que tant el professorat com vosaltres mateixos escolliu 4 dels ítems que us presentem a continuació. Trieu aquells que creieu que defineixen millor la vostra participació en el Grumet Èxit com a grup. Quins defineixen la vostra progressió al llarg de les sessions i ens els feu arribar\nRelació amb la tripulació: els alumnes han connectat amb la tripulació, la seva relació amb la tripulació ha millorat al llarg de les sessions, hi ha hagut complicitat que ha permès un millor treball ...\nDivertit: els alumnes s'ho han passat bé en les sessions. s'han divertit i això a millorat el clima del grup i ho han trasmès a la resta.\nQui mes ho ha treballat a l’aula: la participació en el grumet ha permès un treball abans i després que ha permès millorar la feina que es fa a l'aula.\nManiobres a bord: els alumnes han participat de forma activa i motivada en les maniobres, han interioritzat els conceptes i tenen conixements suficients per actuar amb autonomia segons les ordres donades per la tripulació.\nSuperació personal: els alumnes tenen inicitiva, han millorat la seva empenta en la realització de totes les activita proposatdes, senten motivació per participar en el que se'ls proposa.\nCompromís amb el medi natural: els alumnes han actuat amb respecte en vers el medi marí. S'han interessat per saber més sobre el tema. Han participat de forma activa en les activitat vinculades a aquest tema.\nTreball en equip: el grup ha progressat en el treball en equip al llarg del grumet. Els alumnes han treballat en equip per assolir els reptes que tenien davant.\nParticipar de a vida a bord: el grup ha participat de forma activa en la vida a bord durant les diferents sessions. Han entès la vida a bord com un element més de la navegació.\nCompromís amb l'activitat: els integrants del grup no han faltat a les sessions del grumet, s'ha treballat amb ganes i s'ha participat en totes les activiats proposades.\nMotivació: el grup ha estat molt motivat en participar en les activitats. tenen inciativa i no cal repetir les coses perquè els alumnes participin en les activitats proposades.\nPublicat per Àrea d'educació i Activitats MMB a 9:34\nINS Sant Andreu 7 de juny de 2017 a les 12:23\nDe L'INS Sant Andreu escollim (encara que ens ha costat moooolt!):\n- Relació amb la tripulació\n- Maniobres a bord\nEns veiem el divendres 16!!\nCasalInfantsRaval CEEGinesta Comunicacions Drassana embarcacions experiències Història INS Joan Fuster INSBarcelonaCongrés INSConselldeCent INSEnricBorràs INSGalileoGalilei INSJMZafra INSJoanBoscà INSJoanFuster INSL'Alzina INSLaGuineueta INSSantAndreu INSSerratiBonastre INSTrinitatNova INSTuróDeRoquetes INSVilaJoana JocsMariners mediambient MediNatural NavegacióAvela NavegacióD'estiu NavegacióTradicional NusosMariners primersauxilis Reptes seguretat SINComasISolà Tripulació ÚltimaHora vaixell


SEO a València per a residències d'estudiants | Agència SEO\nSEO a València per a Residències d'Estudiants\nLa pàgina web de València Student Housing és un portal web on s'ofereixen pisos per compartir per a estudiants i joves professionals a València.\nLa pàgina web de València Student Housing és un portal web on s'ofereixen pisos per compartir per a estudiants i joves professionals a València. Els pisos afavoreixen la convivència dels estudiants gràcies als seus amplis espais comuns, però mantenen alhora la seva privacitat a les habitacions individuals.\nPer al disseny de la pàgina web s'ha seguit l'estil de la marca agafant com a punt de referència el color corporatiu taronja.\nLa visualització gràfica dels pisos i les imatges, fa referència a la ciutat de València, així com al target clau del projecte: joves internacionals a la recerca d'un pis compartit per viure durant la seva estada universitària.\nCom en totes les nostres webs, València Student Housing és responsive, és a dir, està adaptada a tots els dispositius possibles, així com als diferents navegadors.\nSEO Local per a Residències d'Estudiants a València\nValència Student Housing ha confiat en La Teva Web per dur a terme el posicionament orgànic de la web a Google. Per això, els nostres experts en màrqueting han plantejat una estratègia SEO per posicionar el web per paraules clau com "pisos estudiants València" o "València Student Housing". La pàgina web està en castellà i anglès.\nUn altre punt important per al posicionament SEO d'un projecte és aportar informació útil i actualitzada per al nostre públic objectiu. És per això, que el web conté un espai de "Notícies" amb tot allò que el futur estudiant ha de saber abans de venir a València.\nVisita el web València Student Housing\nCompra-venda i lloguer d'immobles a la Costa Brava i l'Empordà\nEstratègia SEO per al sector immobiliari


Cementiris (cementeris), fossars, necròpolis i tombes: Troben ossos desenterrats en una zona del cementiri vell de Girona\nTroben ossos desenterrats en una zona del cementiri vell de Girona\nLa zona del cementiri de Girona on antigament s'enterraven criatures ha aparegut plena de petits ossos. Fa anys alguns nens que morien els enterraven directament a terra, sense nínxols, en una zona propera a la capella. Des de fa uns dies, però, alguns ossos han aparegut a la superfície, com si algú hagués remogut la terra. Això fa que es pugui veure algun fèmur i petits trossets d'os, cosa que ha indignat algun familiar. «Aquests són temes molt sensibles, i s'han de cuidar», assegurava ahir una usuària, que es queixava de la situació que s'ha creat. Qüestionat sobre aquest afer, el regidor de Medi Ambient, Ponç Feliu, va admetre que no hi havia constància que això hagués passat i va dir que la situació es reconduirà avui mateix perquè no s'hauria d'haver produït mai.\nD. B., El Punt\nEtiquetes de comentaris: Catalunya, El Punt, Girona


Geriatrix News: Ja hi som!\nSant Pol Traders 3\nGeriatrix ha caigut en els errors de sempre.\nAra que havíem après a jugar en el camp gran, quan hi hem tornat hem perpetrat un partit nefast.\nTampoc sabem guanyar quan cal. Aquest partit hauria obert forat i ens posicionaria a prop d'un possible ascens. Ara estem en mig del “mogollon”, en la zona mediòcre.\nLa sort tampoc ens ha acompanyat i s'han fallat almenys quatre ocasions clares.\nConclusions del partit\nÉs evident la falta de gol. Necessitem més que mai la recuperació dels golejadors. Es troben a faltar.\nEl dia que el JordiFace maduri, es centri i es dediqui a jugar, es pot afartar de fer gols. Fins aquell dia, continuarà deixant-se les botes a casa i el seny al vestidor, i es perdrà en discussions absurdes amb rivals i arbitres, que només porten a perdre la concentració de l'equip i de l'arbitre. I el que és pitjor, d'ell mateix.\nS'ha trobat a faltar al JoanCa en la seva nova posició. Ha faltat seguretat i serenitat en el mig del camp. Dilluns tampoc no ve.\nEl RafaNa està en camí d'adaptar-se a la posició i al futbol7 en general.\nContinua notant-se qui es queda a les xerrades post partit i qui no. O no.\nQui no, és capaç d'agafar la pilota i no deixar-la fins haver-la desgastat. A la pilota i al company que corre al seu costat sense rebre-la.\nQui si, tant és. En molts casos encara no té clar que és una paret.\nS'ha guanyat en mobilitat en la davantera. El problema és que tothom es mou/desmarca cap al mateix cantó. Com a prova el xoc entre el LluisCap i el JordiFace. Massa vegades veiem a tres corrent cap el mateix costat demanant a l'uníson la pilota mentre algú del mig del camp la puja. Encara no sabem jugar sense mirar la pilota i mirant el company.\nÉs evident que els pitjors partits són els que juguem després d'aturades de la lliga. Tot i això, quan tenim la oportunitat de jugar per no perdre la forma, continuem tenint mandra i no ho fem. Valorem-ho.\nI ara, Monells\nJo ja tinc por. Em veig amb poca confiança per guanyar a un dels pitjors equips de Meiland i a qui més ganes tenim tots de guanyar.\nI si no m'equivoco, amb l'únic amb qui hem jugat les tres temporades.\nSi juguem com dimecres, ja hem begut oli!\nPerò espero que el partit contra Sant Pol hagi estat un accident.\nQui ve dilluns a golejar Monells?\nEtiquetes: convocatòria, crònica\n2 COMENTARIS. I tu, que dius?:\nSi no passa res raro vinc dilluns.\nDe l'anterior partit, sense comentaris....\ndiumenge, 05 d’abril, 2009\nJo continuu missing. Força i a per ells!!!\ndilluns, 06 d’abril, 2009\nPin Up's 5 – Noies als cotxes\nBon partit, mala sort, moltes baixes i poc gol.\nPin Up's - 4 Bruixes\nMonells fa ràbia\nPin Up's - 3 Angels i Dimonis


Joana Torres: Per una vegada que diria SÍ....\nPublicat per Joana a 10:55\nSabia que t'agradaria! Doncs jo els vaig veure tots dos en directe a "Buenafuente" l'única vegada que he anat, però va valer la pena dormir poc aquella nit; tenien molta química. I ja saps que Miguel Bosé també m'agrada, som de la mateixa "quinta" Je je je.\nqueridaenemiga ha dit...\nPerò és broma o és de debó? je je je\nViendo las actuaciones de Nacho, las palpitaciones son totalmente explicables….\nEstic pensant... al Nacho no el veig, mai de la vida, com a cap de llista... pero sí entre el grup dels "cuers".\nAY PERO QUE GRASSSSIOSSSSA QUE SOY, MARE!\nen el bloc d'en Bassas vaig proposar fa uns mesos que en Vidal fes el pregó de les Santes, trobo que en aquests moments és el Mataroní més il·lustre.\nJo envejo el ciri d'en Vidal, que vols que t'hi digui. La meva espelma és més aviat curta i quan s'ho passa molt bé aviat s'apaga. Gràcies a Déu, però, la llengua és una mica més llarga.\nBon any, que feia dies que no et comentava res.\nAquest interruptus m'ha fotut\nCarai i despres ens omplim la boca de frases com "el tamany no importa", aquest deu ser el nou talant potser?\nPer cert si que som cachondos els Catalans, entre noticies com aquestes i campanades fal·liques,potser s'hauria de dir que Catalunya Trempa?\nEncara en fora de joc, tu. Qui és el Nacho Vidal?


Ciència i medi ambient: Finixer, una xarxa social d'esportistes amb base a la Universitat Autònoma de Barcelona\nFinixer, una xarxa social d'esportistes amb base a la Universitat Autònoma de Barcelona\nFinixer és una rara avis a l'edifici Eureka del Parc de Recerca de la Universitat Autònoma de Barcelona, a Bellaterra. En un ambient clarament dominat per les empreses biotecnològiques, Finixer es dedica a activitats completament diferents, barrejant dos camps d'actuació que atreuen molt els joves -també els joves científics-: l'esport i la informàtica.\nEn molts casos, aquestes dues passions es reserven per a les estones lliures, però en la vida d'Eric Teruel, van una mica més lluny. Teruel practica atletisme des que tenia nou anys -ara n'ha fet 30- i és llicenciat en Enginyeria Informàtica per la Universitat Autònoma de Barcelona i màster en emprenedoria i innovació per la Universitat Pompeu Fabra.\nPer casualitats de la vida, Eric Teruel va treballar durant algun temps en el departament de transferència de tecnologia de l'Institut d'Investigació en Intel·ligència Artificial (IIIA-CSIC), on va començar a descobrir que hi havia sortides professionals per fer compatibles la seva afició esportiva amb la seva professió informàtica. "La idea inicial va ser crear un lloc web en el qual poguéssim aplicar tot el que estàvem aprenent a l'IIIA-CSIC per donar resposta a les necessitats dels aficionats a la pràctica d'esports com ara l'atletisme", recorda Teruel. [...]\nFinixer en l'actualitat és una xarxa social per a esportistes i organitzadors d'activitats esportives i lidera el mercat a Espanya, segons les opinions d'esdeveniments esportius. Salvant les distàncies, "Finixer és com el TripAdvisor dels esdeveniments esportius", afirma Teruel donant per fet que molta gent sap que TripAdvisor és un dels líders mundials a internet en opinions i recomanacions d'usuaris d'hotels, restaurants i serveis de viatges.\nA part de tenir el calendari actualitzat d'activitats i valoracions sobre aquestes activitats emeses per participants, els prop de 15.000 usuaris actuals de Finixer poden fer el seu perfil públic, conèixer altres esportistes o clubs de perfil similar i participar en les múltiples activitats i propostes d'aquesta xarxa social especialitzada.\n[Fragments de l'article publicat a la pàgina 'De la ciència al mercat' del suplement 'Diners' del diari La Vanguardia. Text: Joaquim Elcacho. Disponible en edició paper i en edició electrònica Premium -per a subscriptors-]\nPublicat per Joaquim Elcacho a 5.1.14


Organ canvia l’horari de les seves oficines\nOrgan té molts anys d’experiència en el sector. FOTO: CEDIDA\nOrgan, l'empresa de serveis immobiliaris amb 53 anys d'experiència a Sant Cugat, canvia el seu horari d'oficina per adaptar-se a les vostres necessitats\nper Redacció del TOT 7 de febrer de 2020\nAmb 53 anys d’experiència, Organ és una empresa especialitzada en els serveis immobiliaris. Són especialistes en la gestió de Comunitats de Propietaris i Patrimonis de lloguers, així com en la intermediació immobiliària i la consultoria d’inversions.\nEls podeu visitar al centre de Sant Cugat. Són líders en adaptació d’estratègies digitals i l’ús de les noves tecnologies, com per exemple la seva nova App pels clients de Comunitats i Patrimonis. Els seus professionals us assessoraran en qualsevol dels serveis que ofereixen.\nPerò compte! Ara Organ té un nou horari per tal d’adaptar-se a les vostres necessitats. Els nous horaris seran els següents: De dilluns a dijous de 9 a 14 h i de 15.30 a 19 h, i els divendres de 9 a 14 h i de 15.30 a 18.30 h.


25N a Sant Martí: apaguem el masclisme! | Sant Martí\nEl 25 de novembre es commemora el Dia Internacional per a l’Eliminació de la Violència vers les Dones. Un cop més, les entitats del districte han organitzat gairebé una trentena d’actes durant tot el mes de novembre i part de desembre per commemorar la data.\nEl Districte de Sant Martí se suma a les reivindicacions feministes i dona suport al teixit associatiu que treballa dia a dia en la prevenció, l’acompanyament i l’atenció a les dones víctimes de la violència de gènere. D’entre les propostes programades, hi ha xerrades, tallers, documentals i exposicions, entre d’altres. Totes les activitats estan recollides en un desplegable editat per a l’ocasió:\nEl 25N a Sant Martí – Desplegable\nL’acte principal està organitzat pel Districte i per la Regidoria de Feminismes i LGTBI. Es tracta del VI Premi Jove de Còmic Sant Martí per a la prevenció i erradicació de la violència masclista. El lliurament dels guardons tindrà lloc dilluns 29 de novembre a la Biblioteca Camp de l’Arpa – Caterina Albert.\nUna de les activitats destacades d’enguany és el Festival Dona Crea – Crea Mujer II, que té la voluntat de donar veu a les dones en les arts escèniques. La Mercè Espelleta i l’Imma Manresa, creadores, actrius i artistes multidisciplinaris, organitzen el festival amb un programa de quatre obres escrites i interpretades per dones, del 25 de novembre al 16 de desembre.\nLa conscienciació a les escoles, la millor eina de prevenció\nTot i que no consten en el desplegable, destaquem també el treball que diversos centres educatius estan realitzant per conscienciar l’alumnat en la prevenció d’aquests tipus de violències.\nL’escola Vila Olímpica està realitzant conjuntament amb el Grup de Recerca i Centre de Serveis AFIN de la UAB. El projecte SexFAIN-APS està dirigit a tota la comunitat educativa del centre i té com a objectiu contribuir al desenvolupament d’una educació sexual afectiva integral que contempla el dret a la salut, la prevenció de violències, la diversitat sexual, l’equitat de gènere, el plaer i el benestar.\nL’escola La Caixa està desenvolupant una activitat conjunta amb el projecte El latido de las mariposas amb el curs de 5è de Primària. S’hi treballa el respecte a les persones a través de la conversa i el diàleg, utilitzant les papallones com a símbol de coeducació.\nI finalment, l’escola concertada Mare de Déu de Núria està duent a terme uns tallers dirigits a l’alumnat de 1r de Primària i 2n de Batxillerat sobre salut afectiva i sexual.\nEl 25N a Sant Martí - Desplegable 2021


L’alcalde de Móra la Nova es reuneix amb l’ACA per la contaminació de l’aigua ~ EbreDigital.cat\nL’alcalde de Móra la Nova es reuneix amb l’ACA per la contaminació de l’aigua\nRedacció Ebredigital.cat2019-01-09T19:48:19+02:009 de Gener de 2019|Societat| Móra la Nova|ACA, aigua potable, ajuntament de Móra la Nova, Francesc Xavier Moliné, Plaguicides, Sulfats|0 Comentaris\nL’alcalde de Móra la Nova Francesc Xavier Moliné, s’ha reunit aquest matí amb tècnics de l’Agència Catalana de l’Aigua a Barcelona per abordar les qüestions i solucions que s’han de ficar sobre la taula per tractar dels problemes crònics que afecten a Móra la Nova al únic punt de subministrament d’aigua potable.\nFa uns mesos el municipi riberenc va patir un episodi de contaminació de l’aigua on s’hi va detectar la presència de sulfats i plaguicides i que van obligar a l’Ajuntament a advertir del perill i prohibir la consumició de l’aigua de l’aixeta i cosa que va provocar que regidors i voluntaris haguessin de repartir aigua potable amb dipòsits per tot el municipi.\nLa notícia de la reunió és la primera coneguda després d’aquest episodi que Móra la Nova haurà de solucionar per evitar que torni a repetir-se una situació així.\nMÀXIMA ALERTA: Busquen una possible víctima al canal prop de Tortosa!\nEls embassaments, 9 punts per sota respecte el 2018\nAccident mortal per una sortida de via a l’A-7, a Vila-seca\nLa CHE decidirà si l’abocador de Riba-roja conserva l’autorització\nLa Ribera d’Ebre preveu una verema superior malgrat la calor\nATENCIÓ: Accident a la N-340 a l’altura de Benicarló


«Les nacionalitats es dispersaran i cada cop tindrem procedències més exòtiques»\nPere Segura Xatruch. President del Patronat Municipal de Turisme de Vila-seca\nEl Pla estratègic es va començar a gestar des del Patronat de Turisme al setembre del 2015.\nActualitzada 24/02/2017 a les 13:17\n— En quin context es planteja aquest Pla estratègic, i per què es fa justament ara?\nA la Pineda hi ha hagut canvis molt profunds, i gràcies a tots aquests canvis, a la feina que s’ha fet els últims 25-30 anys, avui dia podem fer plantejaments nous. Sortim d’una posició en la qual ens sentim confortables, però amb l’ambició de millorar les coses d’una manera constant. Avui dia som un referent a la Costa Daurada, formem part del pinyol de la Costa Daurada en l’àmbit turístic. Som els segons receptors de la taxa turística, fet que vol dir que tenim una oferta hotelera potent i de qualitat, i això ha passat en aquestes últimes tres dècades. Aquest és el punt de partida. A partir d’aquí, i d’una visió i un estudi fet per la URV, ens plantegem nous horitzons, en els quals volem ser el màxim d’ambiciosos possible.\n— Quin ha estat el procés d’elaboració d’aquest estudi i amb quins agents s’ha treballat?\nHa sigut un procés lent, perquè tot procés de reflexió necessita temps. Ha sigut pausat i reflexiu, però sobretot ferm en la presa de decisions. Va començar al setembre de 2015, quan ens vam posar en contacte amb el Parc de Turisme i Oci de Catalunya, i vam intercanviar una sèrie de reflexions, considerant que era important ordenar tota una sèrie d’idees. Per tant és un treball que ha durat pràcticament un any i mig. S’ha volgut que fos participatiu, amb la intervenció des dels petits comerciants fins a les grans cadenes hoteleres, parcs temàtics, parcs aquàtics, camps de golf, els cellers... tothom que pensàvem que tenia alguna cosa a dir en aquest Pla estratègic ha estat convidat a manifestar les seves opinions, a expressar les seves necessitats i dir-nos com veuen la destinació. S’ha procurat ser el més transversal possible per no deixar ningú fora i tenir totes les opinions.\n— Quins són els punts forts de la Pineda, turísticament parlant, que els poden permetre fer el salt que planteja el Pla estratègic?\nEls marca bastant el pla. Avui dia la Pineda Platja és una destinació turística molt enfocada al turisme familiar i l’oci, amb una oferta hotelera de qualitat mitja alta. Som una destinació que gairebé té tots els hotels de quatre estrelles, i tenim l’únic hotel de cinc estrelles de la Costa Daurada, i això és una fortalesa, tenim una oferta hotelera de gran qualitat. Tenim, a més, oferta de ‘wellness’, un camp de golf... i totes aquestes fortaleses són les que ens ajuden a enfocar la visió estratègica.\n— Un dels focus per fer el salt qualitatiu és a la zona d’Aquopolis i Pacha. Què s’imaginen que hi ha d’haver, en aquell gran espai, quan quedi alliberat?\nÉs una feina que s’ha de desenvolupar. Dins del Pla estratègic hi ha quatre punts de palanca que ens poden ajudar a arribar als nostres objectius: el Centre Recreatiu i Turístic, la nova terminal de creuers, tot el projecte cultural que tenim en marxa a Vila-seca i, com no, l’espai Aquopolis. Tots ells ens donen grans oportunitats per reposicionar-nos en el futur. En un futur que cada cop és més competitiu i canviant, i per tant constantment hem d’estar treballant per no quedar desubicats. Respecte a l’espai Aquoplis com a tal, a dia d’avui no hi ha una idea concreta, però el que tenim clar és que el qui hagi en el futur ha de ser tant o més ambiciós que el que es va determinar fa gairebé 30 anys. Llavors era inimaginable visualitzar un parc aquàtic en un frontal marítim tal com es va plantejar, va ser no només audaç, sinó també ambiciós. El projecte que la ciutadania i els seus representants polítics volen per al futur ha de tenir un tarannà semblant.\n— La Pineda forma part de la marca Costa Daurada. Com s’hi encabeix el seu Pla estratègic?\nAquest Pla estratègic és un projecte de territori. No pretén ser descontextualitzat, sabem on som, som a la Costa Daurada i ens sentim orgullosos de ser-hi. És un projecte inclusiu, constantment treballem amb Cambrils i Salou, i som plenament conscients que, sense ells, seríem pitjors. Per tant, no només són els nostres aliats, sinó que també són els nostres amics, i prova d’això és que constantment treballem, en el pla conjunt, d’una manera coordinada i en pro del territori. El nostre Pla estratègic no vol ser una cosa separada dels altres nuclis, sinó complementària. El turista, quan ve, no sap que a partir de la platja del Racó comença Salou o Vila-seca. Ara estem parlant de focalitzar en Vila-seca un turisme de qualitat, perquè també volem generar llocs de treballs estables i de qualitat, i amb una visió a mig-llarg termini, i no volem anar descoordinats amb Salou i Cambrils perquè, com he dit, no només ens complementen, sinó que també ens milloren.\n— Aquesta voluntat de crear llocs de treballs estables i de qualitat és realista, tenint en compte que estem parlant del sector serveis?\nSí. El que hem d’intentar és passar d’un turisme d’alta estacionalitat a un turisme més desestacional, ampliar la franja d’alta ocupació tant com sigui possible, i per fer-ho hem d’oferir no només clima, sinó serveis d’alta qualitat, gastronomia, cultura, esport... per això al Pla estratègic no treballem el turisme de sol i platja, de fet ni s’esmenta, perquè considerem que és transversal, estem parlant de turisme de joc, ‘wellness’, esportiu, etc., amb la finalitat de desestacionalitzar el turisme i així generar llocs de treball més estables, en lloc de ser de tres mesos, seran de vuit o nou mesos, o tot l’any. I si, a més, els negocis són d’alta qualitat, fas que la gent que hi treballa hagi de tenir una formació i hagi de donar una qualitat al client que ens visita.\n— Al Pla estratègic es parla de segments de turisme, però no de nacionalitats.\nNo, perquè són molt canviants. Fa uns anys el turisme que venia era el rus, i ara ens vénen sobretot britànics. Les nacionalitats del turisme van variant segons el context econòmic i polític. Fins ara, quan parlàvem de turisme pensàvem en turisme en clau europeu. Amb tots aquests projectes que ara estem treballant, com la nova terminal de creuers, o els nous centres recreatius turítstics que van abocats a un turisme global, les nacionalitats es dispersaran i cada cop tindrem procedències més exòtiques que ara no ens visiten. Potser ens arribaran creueristes de la Xina o dels Estats Units, i seran nous mercats que podrem treballar.\n— Ara que el Pla ja està definit, quin és el pas següent?\nAra toca implementar-lo. El Pla estratègic té una durada de cinc anys, però això no vol dir que en cinc anys estigui tot fet, el que determina és una visió molt clara d’on volem anar, que és un turisme d’alta qualitat, amb una marca o concepte, el Prestige Corner, i ho volem assolir en el mig-llarg termini. I a partir d’aquí, implementarem tantes accions com sigui possible per assolir el nostre objectiu. El pla estratègic té una durada de cinc anys però es va revisant constantment, any a any. Ara ve la part més difícil, això és una primera etapa d’un trajecte molt llarg.


Associació Française de Chirurgie du Pied: Le Pied Bot Varus euquin: traitement chez l'enfant et devenir à l'âge adulte | Webjetive\nPropòsit Del simposi\nTractament de talips idiopàtics varus, o club congènit del peu, està dissenyat per realitzar el peu per alleujar el dolor i permetre que el pes de la plantilla contingui amb un moviment conjunt adequat malgrat la presentació radiogràfica subnormal. Aquest simposi es va dur a terme per revisar les pràctiques de gestió actuals per al peu de club congènita en nens i analitzar el resultat en adults per tal de proposar les solucions terapèutiques més adequades.\nGestió de clubs congènits de peu a nens\nTalipes idiopàtics varus es pot sospitar de l’ecografia fetal. Els pares han de rebre informació precisa sobre el tractament proposat després del naixement. Les desviacions han de ser avaluades en el nounat després revisat regularment mitjançant escales objectives durant i després del final del tractament. Això permet una millor aprehensió de l’evolució en comparació amb la gravetat de la deformació inicial.\nTractament conservador és proposat per molts equips: un enfocament funcional (rehabilitació i ús mínim) De material ortètic) o el mètode Ponseti (correcció progressiva utilitzant motos associats amb la tenomi percutània del tendó calcaneal) actualment es prefereixen. Si aquests mètodes són insuficients o sense èxit, la cirurgia es pot realitzar segons sigui necessari en aproximadament 8 a 11 mesos per aconseguir un llançament posteromedial. Els bons resultats s’obtenen en el 80% dels pacients que generalment presenten deformacions residuals mínimes (adducció de l’avantpoot, varus mínims de calç, rotació medial residual, limitació de la flexió dorsal), que s’han de seguir regularment a través del creixement. La dificultat és distingir acceptable de la deformació no acceptable.\nAl final de la fase de creixement, les seqüeles articulars greus són rares (juntes rígides, recurrència de deformació inicial, Overcorrecció) però difícil de corregir quirúrgicament: osteotomia, transferència de tendons, artrodis doble, fixador ilizarov. L’anàlisi de la marxa és essencial per quantificar la funció i obtenir una valoració objectiva de l’impacte en les articulacions més altes, proporcionant una orientació valuosa per a la correcció quirúrgica.\nresultat a la vida adulta\nHi ha hagut molt pocs estudis que avaluen el resultat funcional a llarg termini després del tractament durant la infància. Segons dos estudis presentats en aquest simposi (Brussel·les, Lausanne), els resultats han estat generalment bons, però amb radiografies subnormals independentment del tipus de tractament o com es va iniciar el tractament primerenc en la infància. La hipoplasia de la cúpula de talar és una troballa constant i es correlaciona amb la limitació de la flexió dorsal de l’articulació del turmell. Sovint s’observa una reducció de la redacció de petit grau, però ben tolerada, mentre que la sobreferecció és generalment menys tolerada. Resultat funcional depèn molt de la preservació del moviment de les articulacions de subtalar.\nNo hi ha hagut informes sobre els resultats del tractament de les seqüeles en adults. La majoria dels problemes (dolor, rigidesa, osteoartritis) s’observen a peu mitjà o posterior. Les indicacions per a la cirurgia conservadora (osteotomia) del peu mitjà o posterior són rares en comparació amb les indicacions de l’artrodis combinada. La descompensació talocrural és un punt d’inflexió observat a l’adult. La gestió en aquest punt és difícil: la fusió del turmell empitjora la situació augmentant l’estrès a l’avantpeu i agreujant la discapacitat; La implantació d’una pròtesi de turmell és tècnicament difícil i queda totalment desenvolupada. El tractament del bunió dorsal del Gran Toe pot requerir transferència de tendons i / o fusió.\nun nen Nascut amb ClubFoot mai no tindrà un peu normal a l’edat adulta. Les seqüeles presents al final del creixement s’intensificaran durant la vida adulta; La reducció és més fàcil de tractar a l’edat adulta que la sobrecàrrega. Els problemes més difícils de l’edat adulta són: Club Club descuidat, per sobre de la correcció i la degradació de la articulació talocrural.\nParaules clau: clubfoot, tractament, nen , adult


Balades de rock\nMetal, heavy, hard... Els grups de rock sempre han estat associats a imatges i termes que suggereixen duresa. Sons estridents, veus contundents, solos a la velocitat de la llum... però quan es donen les condicions, fins i tot el metall es fon. Quan se supera la barrera del so, el que queda són cançons sentides, descarnades, amb l’emoció a flor de pell i les cordes vocals tensades al límit. Baixen les revolucions i els decibels, però no la intensitat. És el que habitualment es coneix com a balada rock.\nHi ha bandes que n’han fet un màster en aquesta matèria, convertint les seves composicions en clàssics d’ahir, d’avui i de sempre. D’altres potser les han creades amb la por que el seu públic els donés l’esquena. Però poques grans bandes de rock s’hi han resistit (excepcions n’hi ha, com els incombustibles AC/DC).\nA la playlist que us proposem hi trobareu recopilats des de temes arxiconeguts per (quasi) tothom, fins a temes menys coneguts (però no menys bons) que potser us sorprendran no haver-los sentit abans.\nData de creació: 10/02/2017


Presenten més d'un centenar de propostes a la consulta pública de l'Agenda Digital CV - Actualitat - Generalitat Valenciana\nPresenten més d'un centenar de propostes a la consulta pública de l'Agenda Digital CV\nLa Generalitat Valenciana ha tancat la consulta pública de l'Agenda Digital de la Comunitat Valenciana (ADCV), en la qual ha destacat la participació del sector TIC valencià. En total, s'han rebut més d'un centenar de propostes de 84 organitzacions que s'estudiaran per a elaborar el text definitiu que aprovarà el Consell.\nLa proposta presentada a consulta pública va ser elaborada amb una visió global, en què van participar les distintes conselleries per a integrar les iniciatives en matèria TIC al voltant d'un objectiu comú, potenciar el paper de les TIC com a motor del creixement econòmic sostenible i l'ocupació de qualitat en la Comunitat Valenciana.\nEste document va ser presentat pel conseller d'Hisenda i Administració Pública, Juan Carlos Moragues, el passat mes de juliol a Castelló per a fer partícips a la ciutadania i als agents socials i econòmics implicats de l'elaboració de l'Agenda Digital. Per a promoure la participació es va obrir un procés de consulta pública en línia a través del portal www.agendadigital.gva.es.\nAl llarg de les últimes setmanes la Generalitat ha rebut múltiples propostes, tant modificacions respecte al propòsit i abast de les actuacions com a mesures i projectes concrets per al seu desenrotllament. Han participat un total de 84 organitzacions que han remés 130 propostes, entre mesures i modificacions.\nEl sector TIC és majoritari amb més del 80% dels participants, però també s'han rebut aportacions de les universitats valencianes i del sector de la I+D i d'altres administracions públiques, així com de diverses associacions. Durant el procés de consulta el portal de l'Agenda Digital ha rebut més de 1.700 visites.\nTotes les aportacions rebudes seran estudiades per les distintes conselleries per a la seua integració en el text final, que serà elevat per a la seua aprovació pel Consell abans de final d'any. El secretari autonòmic d'Administració Pública, Pedro García Ribot, ha agraït la bona recepció que ha tingut la iniciativa, i ha mostrat la seua satisfacció "pel gran nombre de propostes remeses, que ens ajudaran a dissenyar una estratègia més efectiva que tinga en compte les particularitats de la realitat social i econòmica valenciana".\nG. Ribot ha recordat que l'estratègia valenciana està alineada amb l'Agenda Digital per a Europa i per a Espanya, que perseguix maximitzar el potencial econòmic i social de les TIC, i en particular d'Internet. Així mateix ha assenyalat que "l'Agenda Digital constituirà una dels prioritats per al finançament europeu per mitjà de FEDER per al pròxim període de programació 2014-2020".\nL'Agenda Digital de la Comunitat Valenciana ha d'orientar les activitats en matèria de societat digital i TIC en la regió fins a l'any 2020. Totes les iniciatives s'han articulat entorn de tres eixos fonamentals, la ciutadania, l'Administració i l'economia digitals, a fi d'aprofitar el potencial de les TIC per a fomentar un creixement econòmic sostenible, basat en la innovació i el coneixement.\nL'Agenda Digital valenciana suposarà una inversió aproximada de 600 milions d'euros, cofinançada per la UE i distribuïda entre els pressupostos de les conselleries, que desenrotllaran els plans i projectes específics. El sector TIC contribuïx ja en un 20% al creixement de la productivitat general de l'economia i suposa el 9,5% del PIB de la Comunitat.